આ બનાવ અમારી હદમાં બન્યો નહોતો એવી માહિતી આપતાં ગઈ કાલે રેલવે પોલીસ-અધિકારી બ્રજેશ શર્માએ ‘મિડ-ડે’ને કહ્યું હતું કે ‘ગઈ કાલે અમે BMCના ક્લીન-અપ માર્શલ તરીકે ઓળખાવતા શિવાજીનગરના ૩૧ વર્ષના મહમ્મદઅલી મહમ્મદમિયાં કુરેશીની સામે રેલવેની હદમાં વગર ટિકિટે દાખલ થવાનો ગુનો નોંધ્યો હતો. ડૉકટર અને જિતેષ માટલિયાની ફરિયાદ પછી કુરેશીએ અમને કહ્યું હતું કે મેં થૂંકનારી વ્યક્તિ પાસે રેલવેની હદની બહાર નીલયોગ મૉલ પાસે દંડ વસૂલ કર્યો હતો, પરંતુ આખો મામલો વિડિયોમાં લેવાતો હોવાથી અમે વાતચીત કરતાં-કરતાં રેલવે રિઝર્વેશન સેન્ટર પાસે ગયા હતા.’